**Одбор за финансије и буџет одржао стручну расправу о Нацрту закона о измјенама и допунама Закона о Гарантном фонду Републике Српске**

09.09.2019

[](https://narodnaskupstinars.net/?q=ci/%D0%B2%D0%B8%D1%98%D0%B5%D1%81%D1%82%D0%B8/%D0%BE%D0%B4%D0%B1%D0%BE%D1%80-%D0%B7%D0%B0-%D1%84%D0%B8%D0%BD%D0%B0%D0%BD%D1%81%D0%B8%D1%98%D0%B5-%D0%B8-%D0%B1%D1%83%D1%9F%D0%B5%D1%82-%D0%BE%D0%B4%D1%80%D0%B6%D0%B0%D0%BE-%D1%81%D1%82%D1%80%D1%83%D1%87%D0%BD%D1%83-%D1%80%D0%B0%D1%81%D0%BF%D1%80%D0%B0%D0%B2%D1%83-%D0%BE-%D0%BD%D0%B0%D1%86%D1%80%D1%82%D1%83-%D0%B7%D0%B0%D0%BA%D0%BE%D0%BD%D0%B0-%D0%BE-%D0%B8%D0%B7%D0%BC%D1%98%D0%B5%D0%BD%D0%B0%D0%BC%D0%B0-%D0%B8-%D0%B4%D0%BE%D0%BF%D1%83%D0%BD%D0%B0%D0%BC%D0%B0-%D0%B7%D0%B0%D0%BA%D0%BE%D0%BD%D0%B0-%D0%BE-%D0%B3%D0%B0%D1%80%D0%B0%D0%BD%D1%82%D0%BD%D0%BE%D0%BC-%D1%84%D0%BE%D0%BD%D0%B4%D1%83-%D1%80%D0%B5%D0%BF%D1%83%D0%B1%D0%BB%D0%B8%D0%BA%D0%B5-%D1%81%D1%80%D0%BF%D1%81%D0%BA%D0%B5)

Одбор за финансије и буџет Народне скупштине Републике Српске одржао је данас у просторијама парламента стручну расправу о Нацрту закона о измјенама и допунама Закона о Гарантом фонду Републике Српске.

Потпредсједник Народне скупштине Републике Српске и предсједник Одбора за финансије и буџет Жељка Стојичић истакла је да је циљ ове стручне расправе да посланици чују миљење и ставове стручне јавности, а прије свега представника привредника и финансијског сектора о предложеним измјенама и допунама Закона о Гарантном фонду Републике Српске.

Основни разлог за предлагање овог закона, како је наведено у образложењу, је прилагођавање пословних активности Гарантног фонда Републике Српске потребама и условима које поставља тржиште ради јачања конкурентности привредних друштава и предузетника, која би се остварила кроз побошљање приступа финансијским средствима. Проширена је могућност финансирања предузетника и на тржиште ХОВ, а предложено је и укидање ограничења давања гаранција за финансирање трговинске дјелатности.

Предложено је да поред раније утврђених ограничења од 50 одсто, Фонд може да изда гаранције највише до 70 одсто износа одобреног кредита или друге финансијске обавезе, уз претходно одобрење Надзорног одбора Фонда.

Народна скупштина Република Српске на 5. редовној сједници усвојила је Нацрт закона о измјенама и допунама Закона о Гарантом фонду Републике Српске, уз Закључак о упућивању у стручну расправу.